बैलगाड़ी स्पर्धा में प्रतिभागी और निर्णायक कमेटी के सदस्य के बीच बहस, पुलिस ने कराया शांत
बैलगाड़ी दौड़ का फाइनल गुरुवार को होगा। प्रतियोगिता के दूसरे दौर में हरदा व बुधवाड़ा की बैलजोड़ी दौड़ी। निर्णय को लेकर हरदा के राजू पटेल व निर्णायक कमेटी के सदस्य जीवन मीना में जमकर बहस हो गई। बहस इतनी बढ़ी की बात गाली गलौज तक पहुंच गई। लोगों ने बीच-बचाव किया। पुलिस के हस्तक्षेप के बाद मामला शांत हुआ। इसके बाद भी नोक झोंक चलती रही। दौड़ एक दिन बढ़ाए जाने की घोषणा कर समाप्त कर दी। बैलगाड़ी दौड़ प्रतियोगिता का फाइनल गुरुवार को होगा। बुधवार को बैलगाड़ी दौड़ में हरदा, सीहोर, बैतूल व होशंगाबाद जिले की 52 बैलजोड़ियों ने हिस्सा लिया। 28 बैल जोड़ियां दौड़ी। नपा अध्यक्ष ओमप्रकाश उपाध्याय, उपाध्यक्ष महेश साहू, निर्णायक कमेटी के हरि पटेल, सूबेदार यादव, भगवान सिंह मीना, सुरेंद्र मालवीय, बद्री प्रजापति, विष्णु कहार, आजाद खान उपस्थित थे।
माखननगर| निर्णायक कमेटी के जीवन मीना से बहस करता हरदा का बैलजोड़ी मालिक।
hin_Deva hin_Deva hin_Deva